**SKRENTENNYTT NR 1 2018**

**Strømmåling.** Vi har nå gått over til individuelle strømmålere. Dette betyr at du ikke lengre betaler strøm a konto samtidig som du betaler fellesavgiftene, men at du får månedlige regninger fra en strømleverandør. Vi ber om at alle spørsmål rundt din strømregning rettes til din strømleverandør.

**Dyrehold.** Det er den siste tiden registrert en del lort etter hund her i borettslaget. Vi ber om at alle som har hund må plukke opp etter de, slik at en slipper å tråkke i det som ligger igjen. Vi minner om § 4i husordensreglene som omhandler dyrehold.

**§ 4 Dyrehold.** Det må søkes tillatelse fra styret til dyrehold i leiligheten. Tillatelse følger kun dyret det er søkt for. Dersom reglene brytes, blir det ikke gitt tillatelse til å holde nytt dyr. Styret kan om nødvendig inndra tidligere gitte tillatelser.

Burdyr skal ikke settes ut på fellesområdene, men holdes i leiligheten.

Regler for godt dyrehold skal følges. Det er båndtvang på borettslagets område året rundt. Ekskrementer skal fjernes. Utekatt tillates ikke holdt.

**Generalforsamling 2018.** Dato er satt til 04.04.18, og det er delt ut informasjon om innmelding av saker til hver enkelt boenhet.

**Parkering.** Vi minner om igjen om at parkering utenfor rekkehus eller inne i borettslaget ikke er tillatt. Vi vil samtidig oppfordre alle som har parkeringsplass inne i garasjeanlegget om å også bruke denne plassen når det går mot vår, og ikke tar opp parkeringsplasser ute, da vi har få parkeringsplasser.

**Garasjeportåpner** kan bestilles av den enkelte beboer ved å gå inn på **garasjeportalen.no,**  pris ca kr. 550. Oppgi skrenten borettslag ved bestilling. For de som har garasjeplass på øst så har vaktmester noen portåpnere liggende til salgs.

**Vannsjekk.** Vi starter med vannsjekk 04.04.18. Den vil pågå kontinuerlig til vi er ferdig. Den enkelte beboer vil få beskjed om tidspunkt noen dager før sjekk.

**Nøkler.** Nøkler som blir funnet i borettslaget kan leveres til vaktmester. Han kan finne eier dersom det er systemnøkler.

**Styremøter.** Styret har møte den første tirsdag i hver måned. Saker som dere ønsker skal behandles på styremøter, må være kommet inn senest en uke før styremøte. Saker kan sendes inn via mail på skrenten@skrenten.no, eller på papir til styreleder i 8H.

Mvh Styret.